Diari Oficial de la Generalitat Valenciana


Sumari del DOGV 5112, del 11-10-2005 (2005/11009)

RESOLUCIÓ de 26 de juliol de 2005, del conseller d'Economia, Hisenda i Ocupació, per la qual s'autoritza una transferència de crèdit entre capítols del Subprograma 322.52, «Formació Professional Ocupacional i Contínua», per un import de 440.000 euros. Expedient de modificació: 31.018/2005.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5112

Data del DOGV
:   11-10-2005

Secció del DOGV
:   III. CONVENIS I ACTES - F) MODIFICACIONS PRESSUPOSTÀRIES

Número del document
:   2005/11051


Organisme emissor
:   Conselleria d'Economia, Hisenda i Ocupació

Tipus de document
:   Resolució

RESOLUCIÓ de 26 de juliol de 2005, del conseller d'Economia, Hisenda i Ocupació, per la qual s'autoritza una transferència de crèdit entre capítols del Subprograma 322.52, «Formació Professional Ocupacional i Contínua», per un import de 440.000 euros. Expedient de modificació: 31.018/2005. [2005/S11003]
  
El pressupost del SERVEF per a l'exercici pressupostari 2005 arreplega una dotació per al Capítol II del Subprograma 322.52, «Formació Professional Ocupacional i Contínua» de 4.767.440 euros, dels quals 1.864.180 euros estan finançats amb fons de la Generalitat Valenciana no condicionats.
  
Una vegada iniciat l'exercici i realitzades les oportunes reserves de crèdit per a atendre la caixa fixa, les despeses susceptibles de projecció anual i les obligacions adquirides com cal, el crèdit resultant es preveu insuficient per a atendre les despeses que serà necessari escometre per a un adequat funcionament dels servicis basant-se en els objectius plantejats per a l'actual exercici. La insuficiència es calcula en 440.000,00 €.
  
Per a finançar aquesta insuficiència, el SERVEF proposa una transferència de crèdit a càrrec de la línia de subvenció genèrica T0933, «Formació professional a la mida de les empreses», del Subprograma 322.52, Capítol IV, finançada amb fons de la Generalitat Valenciana no condicionats.
  
Per tot això, vista la proposta de la directora general del SERVEF i els informes favorables de la Intervenció Delegada en el SERVEF de data 10 de juny del 2005 i el de la Direcció General de Pressupostos i Despeses, i tenint en compte el que disposen els articles 32 i 33 del Decret Legislatiu de 26 de juny de 1991, del Consell de la Generalitat Valenciana, pel qual s'aprova el Text Refós de la Llei d'Hisenda Pública de la Generalitat Valenciana, i els articles 17 i 19 de la Llei 14/2004, de 29 de desembre, de Pressupostos de la Generalitat Valenciana per a l'exercici 2005, resolc:
  
Autoritzar la transferència de crèdit que implica un augment de la consignació del Capítol II del Subprograma 322.52, «Formació professional ocupacional i contínua», per un import de 440.000,00 euros, a càrrec de la línia de subvenció T0933 del Capítol IV del mateix Subprograma, finançada amb fons de la Generalitat Valenciana no condicionats, d'acord amb el detall següent:
  
Aplicacions pressupostàries de despesa que disminueixen: Import:
  
17.06.37.2549.09338.4 Línia T0933 € 440.000,00 €
  
Aplicacions pressupostàries de despesa que augmenten: Import:
  
01.88.86.5300.53978.1 + 440.000,00 €
  
València, 26 de juliol de 2005.- El conseller d'Economia, Hisenda i Ocupació: Gerardo Camps Devesa.